Mense het geskree, gehuil en by God gesmeek. Sommige het met hulle hande in die lug gestaan, ander was op hulle knieë, terwyl nog ander uitgestrek op die vloer gelê het. My broer Franklin het pas by die ouditorium ingekom en ek onthou dat ek sy gesig skrams gesien het by die deur, sy oë wyd gesper terwyl hy die woorde vorm: "Wat gaan aan?"
Ons was in Suva, Fidji, waar Samaritan's Purse 'n konferensie vir kerkwerkers aangebied het. Ongeveer 600 mense van die dosyn omringende eilande het dit bygewoon. Ek het pas vir hulle die storie vertel van Samuel, en die hartseer waarheid gedeel dat alhoewel hy 'n rigter, profeet en uit muntende mentor van konings was, Samuel nie 'n baie goeie pa was nie. Sy seuns het nie die Here gedien nie. My
uitdaging aan die hoofsaaklik manlike gehoor was om nie soveel op hulle bediening gefokus te wees dat hulle hul vroue en kinders afskeep nie.